Die Top drie Nuusberigte wat tot so vêr die koppe laat draai het vir die jaar | SAUK.co.za - Nuus.info
Dit was goeie week vir geregtigheid vir vroue en kinders sover die jaar. Uitspraak is gelewer in drie opspraakwekkende sake oor die moord op twee vroue en 'n meisiekind – al drie van verskillende lewenswandelinge.
Klein Courtney Pieters, die student Hannah Cornelius en die deftige Susan Rohde het byna niks met mekaar gemeen nie. Hulle is wel in een jaar vermoor en hulle moordenaars is die afgelope week skuldig bevind.
In die mees onlangse uitspraak is Susan se man, Jason, skuldig bevind aan haar moord.
Susan se halfkaal lyk is op 24 Julie 2016 gekry op die badkamervloer van die hotel­kamer wat sy en haar man gedeel het.
Jason, toe 'n grootkop by Sotheby's, het aan die hof gesê sy vrou het onstabiel geword toe sy uitvind het hy het nie sy buite egtelike huweliksverhouding met sy kollega Jolene Alterskye gelos nie.
Susan het in Februarie daardie jaar uitgevind van sy buite egtelike huweliksverhouding. Toe sy by Sotheby's se jaarlikse konferensie, wat by Spier gehou is, weer die gevoel tussen hom en Alterskye optel, was die hel los.
Jason se verweer was Susan het ná 'n debatteerstryd met hom en Jolene en 'n onderonsie met hom, haar eie lewe geneem.
Regter Gayaat Salie-Hlophe het deur sy leuens gesien en haar deur die bewyse laat lei.
Volgens haar het die bewyse op die toneel en die getuies in die hof vir Susan gepraat.
Salie-Hlophe het Donderdag in haar uitspraak gesê dit was net mooi niks selfmoord nie.
"Susan was 'n vegter. Sy't geveg vir haar huwelik, maar sy het meer as net haar huwelik gehad om voor te leef."
"Jy het haar met 'n vuis geslaan. Toe versmoor. En toe die selfdood opgestel deur haar haartang se koord om haar nek te sit en te maak asof sy haarself agter die badkamerdeur gehang het."
'n Kenner het getuig die handvatsel aan die badkamerdeur en die koord sou nie Susan se gewig kon dra nie.
Jason is skuldig bevind aan moord met voorbedagte rade en regsverydeling (oor hy dit soos selfmoord wou laat lyk). Hy word later die maand gevonnis.
Julle is wel bekend met die storie van Hannah wat in soveel berigte op ons blad gepos is, en daardie teroriste sit.
« Het Joost van der Westhuizen presies geweet wat hy doen net voor sy dood? Gemors met wettige testament is verby
Polisie bied Malema BBP-beskerming ná doodsdreigemente – Malema mag moord aanhits teen Plaas Boere maar as hy net gedreig word kry hy beskerming! Hoekom kry die Boere geen Beskerming nie? »